Pouk na daljavo

**GLASBENA UMETNOST, 5. razred (5 08)**

19. maja 2020

**OCENJEVANJE**

*Spoštovani učenci in učenke!*

Prišel je dan ocenjevanja! Prepričan sem, da si z malo dela in domiselnosti vsak med vami lahko prisluži zelo lepo oceno!

Pripravil sem vam en posnetek in priporočam, da si ga pred odgovarjanjem na vprašanja, katera bom ocenil, vsaj dvakrat poslušate. Vsak pravilni odgovor prinaša 20 točk. Kriterij je znan:

00 – 50 = nezadostno (1)

51 – 65 = zadostno (2)

66 – 80 = dobro (3)

81 – 90 = prav dobro (4)

91 – 100 = odlično (5)

Če bom opazil skupinsko delo ali prepisovanje, bom ocenjeval precej strožje. O glasbi smo se velikokrat pogovarjali in od vas pričakujem, da mi podate svoja osebna razmišljanja in občutke. Izvirnost bom nagradil. Vsak odgovor lahko prinese največ 20 točk.

Posnetek, ki ga morate poslušati; nanj se vežejo sledeča vprašanja:

<https://www.youtube.com/watch?v=PZg5F-zxtdY>

Če vam je slišano všeč, pritisnite LIKE ob posnetku – izvajalci, ki so se potrudili, vam bodo hvaležni!

Vprašanja:

1. Kdo je avtor besedila, melodije in kdo vse izvaja skladbo na posnetku? Kje se odvija ta nastop, na kateri prireditvi?
2. Natančno opišite, kateri inštrumenti igrajo skladbo na posnetku in v katere družine inštrumentov bi uvrstili te inštrumente. En inštrument se sliši bolj v ozadju; kateri in kaj oponaša?
3. Kakšna je razlika med ljudsko in umetno glasbo?
4. O čem pripoveduje besedilo slišane pesmi?
5. Dandanes veliko ljudi od svoje domovine pričakuje le koristi. Kaj – po tvojem mnenju – lahko ti osebno pripomoreš k cilju, da bi v naši državi vsi živeli dobro, svobodno in zadovoljno?

Želim vam lep in uspešen teden!

Učitelj Dušan